הוועדה המיוחדת לבחינת בעיית העובדים הזרים, כנסת 18, פרוטוקול מספר 42, 2011-01-19 09:30

יעקב כץ: בוקר טוב.

יעקב כץ: אני מתכבד לפתוח את ישיבת המעקב של הוועדה אחר החלטת ועדת המנהלים הכלליים לבדיקת מכסת העובדים הזרים בחקלאות.

יעקב כץ: אני מודה לכם שהגעתם.

יעקב כץ: סליחה שאני מטריח אתכם במסגרת הוועדה הלא סטטוטורית שלי.

יעקב כץ: תפקידי לדחוף בצורה אמיתית ולשם שמיים, ואני שמח תמיד לראות את האנשים האידיאליסטים שיושבים כאן מסביב לשולחן.

יעקב כץ: מאחר שבאמת באמת בנושא החקלאות בשונה מדברים אחרים שדברים שלא מסתדרים כל כך, אני חושב שבנושא החקלאות יש הבנה גם במערכות השלטוניות וגם לציבור שעוסק בתחום שזה נושא מיוחד מאוד.

יעקב כץ: יש יותר הבנה לעניין הזה.

יעקב כץ: כמו שסיפרת על סטנלי פישר, נסענו גם עם יושב ראש הכנסת בשנה שעברה לראות מקרוב את העשייה, עשינו סיור בערבה, סיור אצל מגדלי הפרחים, ערכנו סיור עם "אגרקסקו" לפני כשנה.

יעקב כץ: אני חושב כשרואים את העשייה מבינים שחקלאות ארץ ישראל היא מיוחדת ושיש לנו אחריות על ארץ הקודש.

יעקב כץ: רק אתמול אמרתי בכנסת ודיברתי על כך שהרבה קרקעות בחוק, אם שמתם לב חבר הכנסת נחמן שי הביא תיקון לחוק הקרקעות, לחוק שבנימין נתניהו הכניס בנושא מכירת קרקעות לזרים, סיפרתי שבסיור שערכתי לאחרונה באזור בנימינה וזכרון יעקב, מדובר לצערנו הרב בהרבה כסף.

יעקב כץ: מחירו של דונם חקלאי נע בין 30,000 ל- 40,000 דולר ויש שמוכנים לשלם 200,00 וגם 250,000 דולר.

יעקב כץ: על פניו נראה שמשהו כאן לא תקין ולא ישר.

יעקב כץ: אומנם הם ביקשו להחריג  את האדמות הפרטיות  בסעיף הזה בחוק הכללי.

יעקב כץ: ביקשתי מהם לדון מחדש בוועדה בעניין הזה וכן להכניס את האדמות הפרטיות כי גם האדמות הפרטיות הן קרקעות או נחלות שניתנו על ידי מינהל ישראל לאנשים.

יעקב כץ: אם בתוך ישוב קיים והומוגני פתאום נכנס זר שאינו מהאזור שקונה כמה אלפי דונמים הוא משבש את המהלך.

יעקב כץ: אני חוזר ואומר שמדינת ישראל צריכה לשים לעצמה מטרה.

יעקב כץ: אני יודע שכולם פועלים בעניין, אני לא כאן כדי לחלק ציונים אלא כמסייע.

יעקב כץ: כמו שהגמרא אומרת אין מזרזין אלא למזורזין.

יעקב כץ: למי שעסק כבר במלאכה הקדושה הזאת אנחנו בגדר מסייעים ולא פטרונים.

יעקב כץ: אנחנו עבדי עם קודש ולא אדוני הארץ.

יעקב כץ: הגענו למסקנה שלפחות המספר של 26,000 תאילנדים שעוסקים בחקלאות יישארו.

יעקב כץ: הבנתי שוועדת המנכ"לים בישיבתה האחרונה קיבלה ההחלטה שדוחים את זה עד לשנה הבאה ולא משנים את המספר.

יעקב כץ: זה יכול לסייע.

יעקב כץ: הייתי רוצה לשמוע איפה זה עומד כי אז דובר על מספר שבועות, ואני מבין שמספר שבועות זה דבר שלא נגמר.

יעקב כץ: ברשותך הגברת קרן טרנר נתחיל  עם- - - -

אבשלום וילן: אדוני היושב ראש, רק בתיקון אחד משרדי הממשלה חתמו, איגוד חקלאי ישראל שהיא צד להסכם לא חתמה.

אבשלום וילן: אנחנו צד ויש ארבעה צדדים להסכם הזה.

יעקב כץ: הוא יסביר למה הם חתמו, אחר כך אתה תסביר למה אתם לא חתמם.

יעקב כץ: בבקשה אדוני המנכ"ל.

יוסי ישי: תודה אדוני היושב ראש, ראשית אני מבקש להתנצל שביקשתי לדחות את מועד הישיבה הקודמת, פשוט משום שהיא נקבעה שעה לפני שהצוות היה אמור לדווח לשרים על ההסכם המתגבש ולקבל את הסכמתם ולכן לא היה טעם להתכנס שעה לפני, ורצוי להיפגש אחרי שוועדת השרים דנה בהסכם.

יוסי ישי: תזכורת, בשנת 2009 נחתם הסכם בין ממשלת ישראל לבין התאחדות חקלאי ישראל שמסדיר את נושא העובדים הזרים, קובע יתרת פתיחה, קובע מתווה של הקטנת מספר העובדים, קובע מנגנון תמיכה בחקלאים.

יוסי ישי: אני לא קורא לזה 'מיכון חוסך כוח אדם' אלא 'מיכון חקלאות ישראל'  כדי לסייע בידי החקלאים להתמודד עם הקטנת המספר שכתוב בהסכם.

יוסי ישי: כפי שנאמר היו קשיים וכשלים ביישום ההסכם בשלביו הראשונים, בשנה-שנה וחצי הראשונות.

יוסי ישי: התוצאה הייתה שבכל נקודת זמן היו פחות עובדים זרים בהשוואה למכסה.

יוסי ישי: השרים היטלו על צוות שהייתי חבר בו לנסות ולגבש הסדר שמצד אחד ייתן פיצוי לחקלאים בגין אותם כשלים.

יוסי ישי: שנית, יתווה מתווה חדש שיצמצם חסמים וכשלים כדי להבטיח את קיומו של ההסכם בעתיד.

יוסי ישי: זה מה שניסינו לעשות וזה לא היה פשוט.

יוסי ישי: אני אומר כבר את השורה האחרונה שתמיד האויב של הטוב הוא הטוב מאוד.

יוסי ישי: ראש הממשלה אתמול בכנס המנהלים הכלליים אמר שהאויב של הטוב מאוד הוא הבינוני.

יוסי ישי: בכל זאת אני חושב שהגענו לפשרה שהיא סבירה.

יוסי ישי: היא גם משאירה כלים כדי להתמודד בעתיד עם קשיים וחסמים כאלה ואחרים שיהיו, ניסינו לנגוע בכל נקודה.

יוסי ישי: אני מדגיש מיד בהתחלה, הצוות גיבש את ההמלצות, הגיש אותן לצוות השרים, צוות השרים במלואו: שר הפנים, שר האוצר, שר החקלאות אישר את ההסכם שהגענו אליו.

יוסי ישי: משרדי הממשלה חתמו על ההסכם:  פנים, אוצר וחקלאות.

יוסי ישי: התאחדות חקלאי ישראל, נכון לרגע זה, לא חתמה - - -

יעקב כץ: הכוונה לשרים או המנהלים הכלליים?

יוסי ישי: המנהלים הכלליים.

יוסי ישי: ההסכם חתום על ידם, התאחדות חקלאי ישראל שהיא צד להסכם המקורי ושצריכה להיות צד להסכם המשלים לא חתמה על ההסכם.

יוסי ישי: הסעיף האחרון בהסכם אומר שההסכם ייכנס לתוקף ברגע שייחתם על ידי התאחדות חקלאי ישראל.

יוסי ישי: אני מאוד מקווה שבסופו של דבר התאחדות חקלאי ישראל תצרף את חתימתה על ההסכם ואז נוכל לצאת לדרך חדשה.

יוסי ישי: אם ההסכם לא ייחתם על ידי התאחדות חקלאי ישראל, כפי שכתוב בהסכם, אז נכון לעכשיו ההסכם לא נכנס לתוקף.

יעקב כץ: אם רק יחזור כבודו על עיקרי ההסכם.

יעקב כץ: בגדול.

יוסי ישי: בגדול.

יוסי ישי: אחר כך אם תחליטו אני אכנס לפרטים.

יעקב כץ: בפעם הקודמת פירטת בהרחבה את הפרטים.

יוסי ישי: אני לא אפרט סעיף סעיף.

יוסי ישי: ההסכם כולו מונח, אני מניח, בפני החברים ואם לא אנחנו נניח אותו.

יוסי ישי: כפי שאמרתי ולאור מה שאמרתי קודם, ההחלטה הייתה שאנחנו דוחים את הפעימה של הקטנת מספר העובדים של 500 העובדים שהייתה מתוכננת ב- 2011.

יוסי ישי: מכסת העובדים הזרים בשנת 2011 תעמוד בדיוק בגובה המכסה שהייתה בשנת 2010.

יוסי ישי: החל מ- 1 בינואר 2012 אנחנו  חוזרים למתווה הקודם שנקבע בהסכם.

יוסי ישי: גם כאן דחינו, במקום לסיים את המתווה ב- 1 בינואר 2015 דחינו את זה ל- 1 ביוני 2015.

יוסי ישי: כלומר הפעימה נדחתה, מכסת העובדים הזרים בשנת 2011 תהייה זהה למכסת העובדים הזרים בשנת 2010, המתווה יורד אבל הוא יסתיים חצי שנה אחרי המתווה המקורי.

יוסי ישי: זה השלב הראשון.

יוסי ישי: השלב השני הוא הסרת חסמים כדי שהפעם הכשלים שהיו בפעם הקודמת לא יחזרו.

יוסי ישי: נבנתה כאן רשת שלמה של דברים, למשל בין היתר התקבלה החלטה, שר הפנים הסכים להאריך את תוקפם של ההיתרים לזרים שכבר שימשו 63 חודשים עד 1 באפריל.

יוסי ישי: זה יקל על הערבה במיוחד כדי לסיים את העונה ולא להחליף עובדים תוך כדי העונה.

יוסי ישי: זה גם יקל עלינו לעמוד במכסה.

יוסי ישי: הסרת חסמים בכל מה שקשור בחילופין - חקלאי ראשי לבצע החלפת עובד בכל ימות השנה ולא בתחילת השנה.

יוסי ישי: אחד הכשלים שזיהינו הוא פרק הזמן שלוקח מיום שעובד שסיים את עבודתו אחרי 63 חודש בארץ עד שעובד אחר נכנס במקומו.

יוסי ישי: זה לקח בין חודשיים לשלושה חודשים.

יוסי ישי: בינינו מנגנון חדש שעל פיו מעסיק יכול להתחיל בהחלפת העובדים חודשיים לפני שהעובד פורש.

יוסי ישי: בשורה האחרונה משרד הפנים התחייב, אני בטוח שהוא יעשה כל מאמץ לעמוד בהתחייבויות שלו אם  הכל בסדר, תוך חמישה ימים אחרי שהעובד יצא את הארץ יש הברקה לעובד החדש.

יוסי ישי: אני מאוד מקווה שזו ברכה לטובת העניין.

יוסי ישי: יש גם את הטיפול בנוטשים, לגבי נוטשים שעזבו את הארץ באמצעים כאלה ואחרים חקלאים יפוצו לאלתר.

יוסי ישי: נוטשים שהורחקו בצו הרחקה המעסיקים יזוכו לאתר.

יוסי ישי: נוטשים שלא עזבו את הארץ, מה שנקרא בשפתנו 'ברחנים', יש מנגנון שהוא לא המלה הטובה ביותר אבל זו הפשרה שהצלחנו להגיע אליה.

יוסי ישי: גיבשנו וגיבינו את זה בכלים תומכים.

יוסי ישי: האחד, קובץ שקוף וברור, כמו שהיום יש קובץ ברור באינטרנט שליד כל חקלאי מצוין מה מספר היתרים שיש לו, זה שקוף וכולם רואים את זה וזה תרם הרבה, אנחנו הולכים לשלב נוסף.

יוסי ישי: ליד כל מעסיק יהיו שמות העובדים שהוא רשאי להעסיק במשקו.

יוסי ישי: זאת אומרת שכולם ידעו שאם יוסי ישי מחזיק עובד שלא מופיע באתר האינטרנט זאת אומרת שאני מעסיק ברחן.

יוסי ישי: אם אני מעסיק ברחן זאת אומרת שזה עובד שהיה צריך להיות אצל אבשלום וילן ובכך שאני העסקתי אותו הוא ברח מאבשלום וילן.

יוסי ישי: לכן משרד הפנים התחייב, פעם אחת שהכל יהיה שקוף ויופיע באתר האינטרנט - - -

יעקב כץ: אלא אם כן הם משכנעים את העובד.

יוסי ישי: זה חייב לקבל אישור ניוד.

יעקב כץ: אתם בדרך כלל מאשרים.

יוסי ישי: כן.

יוסי ישי: כן ובאתר מיד יופיע ניוד.

יוסי ישי: המשמעות היא שחקלאי ,אני קורא לו עבריין, שיעסיק נוטש של חקלאי אחר שלא באישור אנחנו נאכוף.

יוסי ישי: אני אמרתי שמצדי יורידו לו את כל ההיתרים כי רק בדרך הזאת אנחנו נצליח להיפתר ולחסל את תופעת הברחנים.

יוסי ישי: העסק הזה יהיה פעם אחת שקוף ופעם שנייה תהייה אכיפה.

יוסי ישי: ועדת חריגים תתכנס אחת לשבועיים ותדון בכל החריגים ובכל הבעיות שעולות.

יעקב כץ: ממי מורכבת וועדת החריגים?

יוסי ישי: ממשרדי הממשלה השונים והתאחדות מוזמנת גם.

יעקב כץ: בידי מי האחריות לכנס את הוועדה הזאת?

יוסי ישי: שלו.

יעקב כץ: כלומר זה יהיה אוטומטית.

יעקב כץ: במספר כזה של עובדים יש כל הזמן בעיות.

יוסי ישי: ועדת החריגים תתכנס.

יוסי ישי: אחת לרבעון.

יוסי ישי: הוועדה הבין משרדית שאני חבר בה תנסה להתמודד עם כל מיני בעיות שתעלינה תוך כדי כי אנחנו יודעים שגם אם אתה מתייחס לכל פרט החיים יותר חזקים מהניירות ויש כל מיני אירועים שצריך לטפל בהם.

יוסי ישי: מבקשי מקלט - זו לא תופעה כזאת גדולה אבל אנחנו פוחדים שהיא תתרחב, החל מ- 1 בינואר יש תהליך קצר מאוד שמטפל במבקשי מקלט ולשולל מהם את הזכות - - -

יעקב כץ: כלומר מה שפעם לקח הרבה שנים יהיה  - - -

יוסי ישי: לא לקח הרבה שנים.

יוסי ישי: לקח זמן.

יוסי ישי: התופעה היא תופעה חדשה.

יוסי ישי: העובדים התאילנדים הם עובדים נאמנים, הם באמת לא ברחנים ולא מבקשי מקלט, זה באמת בשוליים של השוליים.

יוסי ישי: גם בזה רצינו לטפל ברמת האדם –ברמת החקלאי מספיק שיש לו שני עובדים ורק אחד ביקש מעמד של פליט או שרק אחד נטש זה 50% מהעובדים שהלכו לו והוא יכול לפשוט את הרגל תוך רגע כתוצאה מהפעולה.

יוסי ישי: למרות שזה מינורי, באמת מינורי, התייחסנו בכל זאת גם לזה.

יעקב כץ: אני רוצה לומר אבשלום וילן שאני לא מקבל את כמות הטלפונים שקיבלתי בעבר מחקלאים, זה סימן מאוד טוב.

יעקב כץ: פעם הייתי מוצף במאה ואלף בקשות ופניות יום ולילה ועם בעיות.

קריאה: הם התייאשו.

יוסי ישי: לא. לא.

יוסי ישי: לא. זו באמת אחת הדוגמאות הטובות שלמרות שהסמכויות מחולקות כאן בין בארבעה משרדים יש שיתוף פעולה ביניהם, כולם עושים את המיטב.

יעקב כץ: אני רוצה לומר לך שהיינו במפעל החיים, במשק, של אברהם דניאל, ומאוד התרשמנו ונהינו והתרגשנו.

יוסי ישי: אני מקווה שנתפנה קצת ונראה לך חקלאות אחרת.

יוסי ישי: אנחנו נעשה את זה.

יוסי ישי: אמרתי לגבי מבקשי מקלט ולגם לגבי אלה שכבר ביקשו, יש לנו 380 שביקשו מקלט עוד לפני התאריך הקובע, גם לגביהם יהיה הליך מהיר ואנחנו נצמצם את העניין.

יוסי ישי: ישנו גם סעיף של צמצום בירוקרטיה, זאת אומרת שהחקלאי יגיע לכתובת אחת שאמורה לתת לו את הפתרונות, כלומר אתה מגיע לדלת אחת.

יוסי ישי: החל מה- 1 באפריל המערכת הזאת תחל לעבוד וזה יפתור את הקושי שהוא היה צריך לרוץ מדלת לדלת עם רואה החשבון, הכוונה שהוא יגיע לפקיד אחד ושם יעשה את כל הטיפול.

קריאה: מי הפקיד, משרד הפנים או משרד התעשייה, מסחר ותעסוקה?

יוסי ישי: משרד הפנים.

יוסי ישי: אני מניח שזה יהיה במדורים, בלשכות.

יעקב כץ: לגבי המדרג היורד העתיד לבוא, הרי מאותה סיבה שהחלטנו לדחות אותו בשנה, צריך להיות מספיק פתוחים ולא להיות חרדים מדי וקיצוניים, לא להיות חרד מקיומו של משרד האוצר, תהיו יותר פתוחים.

יוסי ישי: ראשית משרד האוצר שותף.

יוסי ישי: משרד האוצר קשוב ויש לו את המגבלות שלו.

יעקב כץ: קיבלנו פעם החלטה, אז גם רבני ההלכה היו מתקדמים בכל דור ודור עם ההלכות.

יעקב כץ: למצוא את הדרך להקל למרות שהחלטנו שבשנת 1012 אנחנו ממשיכים במדרג, אבל אם יתברר שמאותה סיבה שבשנה זו דחינו בשנה, לא קידשנו כעת את ההלכה.

יעקב כץ: ההלכה צריכה להיות שמדינת ישראל קודם כל תרוויח.

יעקב כץ: שנית, שהחקלאות לא תיהרס.

יעקב כץ: שלישית, שהחקלאים ירגישו טוב.

יעקב כץ: אם זה כרוך בזה שיישארו כאן עוד 1,500 תאילנדים עוד שנה, אז מה?

יעקב כץ: זה יהיה בעוד שנה.

יעקב כץ: אני מבקש להיות פתוחים.

יעקב כץ: יש החלטות ממשלה וצריכים להיות מספיק גמישים.

יעקב כץ: בלשון המשנה להיות בעלי לב  טוב.

יעקב כץ: זה כולל גם עין טובה, שכן טוב, חבר טוב.

יוסי ישי: זה לא מקובל.

יוסי ישי: הרבה פרויקטים אדירים בחקלאות - - -

קרן טרנר: זה הרבה יותר חמור ממה שזה.

קרן טרנר: אני לא מבינה איך יכולים לשבת כאן - - -

יוסי ישי: קרן תרשי לי כעובד מדינה הבכיר.

יוסי ישי: אני לא מבינה את העניין, חבר הכנסת צריך לטפל בזה.

יוסי ישי: היא יושבת כאן היא לא בעסקי והיא בלי תג ועולבת באוצר ועל סמך מה?

יעקב כץ: רציתי לתקן ולומר לכם שאני מעיד שמיים וארץ שיש שיפור גדול, לפחות על השולחן שלי.

יעקב כץ: אני אומר שיש שיפור גדול ולך בהחלט יש לך חלק.

קריאה: אני מתנצלת.

יעקב כץ: אומרים תהייה מן הנעלבים ואינם מעליבים ואינם משיבים.

יעקב כץ: לכן כתוב שהלבנה הפסידה את המקום שלה כי היא העליבה.

יעקב כץ: במיוחד לא באנשים טובים, ואני מעיד עליהם.

יוסי ישי: הם פקידים והם מוגבלים.

קרן טרנר: אני לא רק פקידה, אני לא רק הדוברות של השר שלנו, אני מאמינה במה שאני עושה.

יעקב כץ: אם אני אהיה שר אוצר, אני אקבל את ההחלטה, שצריך להכניס כאן 33,000 עובדים זרים בתחום החקלאות כדי שהחקלאות תפרח ותכניס במקום  מיליארד, ארבעה מיליארד תצטרכי להסביר את זה.

יעקב כץ: כך אני חושב שהיה צריך להיות מלכתחילה וכמו שאת יודעת זו דעתי בנושאים אחרים, אבל זה לקשור להעלבה ולא בעניינים אישיים.

יעקב כץ: אני מאוד מעריך, ומאוד מכבד את נציגי משרד האוצר ואת המקצועיות שלהם, את האחריות ואת הופעתם המכובדת ואת הענייניות שלהם.

יעקב כץ: הם צד להסכם.

יוסי ישי: בוודאי, הם חתומים עליו.

יוסי ישי: קרן חתומה.

יעקב כץ: תגיד למה אבשלום וילן לא מסכים?

יוסי ישי: אמרתי בהתחלה שהאויב של הטוב זה הטוב מאוד.

יוסי ישי: יהיה לי קשה לומר במקומו.

יוסי ישי: שני נושאים אחרונים, האחד מס מעסיקים, אותם 10% מס מעסיקים שהחקלאים אמרו, אני חושב שבצדק, שעכשיו שכבר יש הסכם ומכסת העובדים הזרים קובעה וידועה, לא צריך מוטיבציה נוספת בצורת מס כדי לשכנע אותם להמשיך ולפעול בהתאם למתווה.

יוסי ישי: על פי ההסכם צוות משותף של האוצר, פנים, חקלאות יחד עם התאחדות חקלאי ישראל ידון במס מעסיקים תוך שלושה חודשים ויגיש המלצה לשרים.

יוסי ישי: ממישוש ההסכם - מאחר ויש כאן פיצוי בגין החלק הראשון של ההסכם, חקלאי שירצה לממש את חלקו בהסכם, ברמת הפרט, יצטרך להתחייב ולהסכים לכך שהוא לא יתבע את המדינה בגין אירועי העבר.

יוסי ישי: הסעיף האחרון, ההסכם יכנס לתוקף ברגע שהתאחדות חקלאי ישראל תצטרף את חתימתה להסכם.

יעקב כץ: זאת אומרת שאם הם לא מצרפים את חתימתם אנחנו לכאורה ממשיכים במתווה היורד.

יוסי ישי: נכון.

יעקב כץ: שזה דבר חמור.

אבשלום וילן: תודה אדוני היושב ראש, אני לא אלאה אותך בפרטים.

אבשלום וילן: אני בדרך כלל אדם מאוד קאופרטיבי, לא משנה אם באופוזיציה או בקואליציה, אין לנו מדינה אחרת, אין לנו חקלאות אחרת, אין לנו חקלאים אחרים ואני מאוד מאוד בעד שיתוף פעולה.

אבשלום וילן: אבל במקרה דינן יש כמה בעיות מאוד מהותיות, אני כבר מודיע שאני משחרר את משרדי הממשלה בתלות בתנאי של חתימת חקלאי ישראל.

אבשלום וילן: מבחינתי תפעילו את ההסדר מחר.

אבשלום וילן: ואסביר מדוע.

אבשלום וילן: לקח לי בלילה מאוד סוער במשרד האוצר עם נציגי כל המשרדים לשכנע שאין בררה אלא להישאר על 26,000 עובדים עוד שנה.

אבשלום וילן: נציג הבכיר של אוצר קיבל את זה.

אבשלום וילן: ביקשתי להמשיך באותו הלילה, אמרתי "פיניתי את כל זמני" השעה הייתה 21:00 ולא היה אפשר.

אבשלום וילן: עשרה ימים לא קרה דבר ואז התכנסה ישיבה אחת של שלושת משרדי הממשלה בלעדיי לתיאום עמדות.

אבשלום וילן: בתיאום העמדות הזו קרו דברים שמבחינתי, ראשית אני אומר לך אני לא משחק בנעלבים, לא בכבוד וכלום עושים את עבודתם נאמנה, אין לי בעיה עם זה, אבל אם אני צד להסכם וסוגרים מאחורי גבי דברים שבעצם התכלית שלהם היא לא לעמוד במספר 26,000, חד וחלק.

אבשלום וילן: אני לא מבין איך עובדים כך.

אבשלום וילן: באים לשרים, השר אומר כן, מסכים כן, מסכים כן והם חותמים.

אבשלום וילן: היה כאן מחטף שהוא לא תקין ציבורית - - -

יעקב כץ: שאני אבין למה אתה אומר לא עומדים ב- 26,000 הרי הוא אומר - - -

אבשלום וילן: אני אסביר.

אבשלום וילן: אני מדבר קודם כל על הפרוצדורה.

אבשלום וילן: אני צד, יש ארבעה צדדים.

אבשלום וילן: עד שיוצא עשן לבן יושבים וגומרים.

יעקב כץ: אתה אומר שאם אתם רוצים את חתימתי ובלי זה אתם לא מקיימים את ההסכם, אז למה לא קראתם לי.

יעקב כץ: אם אתם טוענים שאני לא צריך להיות בהסכם למה אתם מתנים את זה - - -

אבשלום וילן: קראו לי אל מול השרים ואמרתי לשר האוצר לפני כן "דע לך, לא בגלל הפרוצדורה שהתחייבתי פורמאלית, יש לי מוסדות וצריך לאשר, יש כאן כמה בעיות והדבר לא נעשה בתום לב" אנשי האוצר מאוד נפגעו.

אבשלום וילן: אני אומר שזה לא נעשה בתום לב ואני אסביר.

אבשלום וילן: מה כל הבעיה?

אבשלום וילן: – ברגע שאומרים 26,000, אף פעם לא היה מספר שאמרו, יש מה שנקרא הצמרת.

אבשלום וילן: הצמרת, ושום שר לא החליט על זה אלא התהליכים הבירוקראטיים שהמערכת גם של רשות ההגירה וגם של האוצר וגם של הממשלה היא כזאת שבמקום 26,000 היו 22,000.

אבשלום וילן: עכשיו כל הרעיון וכל הדיונים אמרו שהפעם קובעים מספר ונצמדים אליו.

אבשלום וילן: הוא אף פעם לא היה 26,000 אולי 500 פחות, אתה יודע מה – 1,000 פחות בנקודות זמן.

אבשלום וילן: לכל השאר נצמדים.

אבשלום וילן: על זה דנו חודשיים בכל הישיבות שהיו.

אבשלום וילן: אני בישיבה האחרונה טוען שפשוט משכו לי את השטיח מתחת לרגליים ובעצם חוזרים לפרוצדורה.

אבשלום וילן: מה שכתוב כאן על ה'ברחנים' אני אומר לך ביושר, ברחנים הפליטים והחילופין שהבטיחו ללכת לממשלה - לא עשו.

אבשלום וילן: בפועל לא יהיו 26,00 וכל הזמן יהיו 22,000 והם ירחצו בניקיון כפיהם.

אבשלום וילן: למה כל הסיפור עם תאילנד אתה יודע?

אבשלום וילן: – בזמנו הייתה החלטה שממשלת ישראל  שהם יעבדו רק עם מדינות שעובדות רק עם ה- IOM.

אבשלום וילן: הוגשו עתירות לבית הדין הגבוה נגד המדינה בגין העובדה שחברות כוח האדם כאן מביאות עובדים, גובות מהם כספים שלא כדין והכל הסדר, ולמעשה זה לא ראוי ולא חוקי.

אבשלום וילן: אני האחרון שאומר כאן שמדיניות הממשלה כאן לא הייתה בסדר.

אבשלום וילן: אבל מה רצה הגורל?

אבשלום וילן: –שלאחר דין ודברים אחרים גם ממשלת תאילנד וגם ארגון התעסוקה של האו"ם חתמו על הסכם ביניהם.

אבשלום וילן: יש להסכם הזה נספח שצריך להגיע לישיבת ממשלה שאומר שאם ממשלת תאילנד וה- IOM לא יקיימו את ההסכם ביניהם, משרד האוצר לקח בחור מאוד נחמד בשם גלעד, אני לא אגיד פקח כשרות אבל הוא שר החינוך של ממשלת תאילנד, הוא ייסע לתאילנד ויבדוק אם ההסכם יתקיים.

אבשלום וילן: תגיד לי, אנחנו כאן פתרנו את כל הבעיות שלנו שאנחנו שולחים שרי חינוך לבדוק האם התאילנדים והאו"ם מקיימים את ההסכמים ביניהם?

אבשלום וילן: זה גיחוך.

אבשלום וילן: הם מעבירים הצעה, אני בזמנו סירבתי לחתום על ההצעה הזאת ועכשיו אני גם לא אחתום כי זו הצעה נפרדת שהולכת לישיבת ממשלה.

אבשלום וילן: הצעה האומרת שאם תאילנד וה- IOM לא מקיימים את ההסכם ביניהם, אזי מספר הנכנסים לתאילנד יורד ל- 80% 60% ו- 40%.

אבשלום וילן: בדיוק במתווה הזה, איך אמרה עורכת הדין המכובדת כשבאתי לוועדה ואמרתי "אין יותר סגירת שמיים, כדי לסגור שמיים צריכים חתימה של שלושה שרים".

אבשלום וילן: מה היא אמרה לי?

אבשלום וילן: - "מעולם לא הייתה החלטה על סגירת שמיים, אתה לא מבין?"

אבשלום וילן: אמרתי שאני מבין מצוין.

אבשלום וילן: היא הייתה ישרה והגונה.

אבשלום וילן: פשוט החלטה של הממשלה 80%, 60%, 40% זה מתכון בטוח שבחיים לא תעמוד לא ב-  26,000, לא ב- 25,500 ולא ב- 25,000.

אבשלום וילן: עכשיו עשו פיילוט עם עובדים מסרילנקה, וזה לא כל כך פשוט, נכנסו קצת וייטנאמיים, זה תהליך, זה מסובך כשיש לך מאסה של תאילנדים ואתה מכניס מארצות אחרות מטבע הדברים להרבה חקלאים זה לא מתאים וכדומה.

אבשלום וילן: זו שיטה קלאסית.

אבשלום וילן: מי שם אותם?

אבשלום וילן: אמרתי את זה לשר האוצר ולא להם כי לי אין ויכוח איתם אלא עם שר האוצר, "אתה שר החינוך של ממשלת תאילנד כעת, תפתור את הבעיות של ישראל יש המון עבודה, אתה רץ לפקח על תאילנד, לפקח על האו"ם, מצבנו הבינלאומי כל כך טוב ובזה אנחנו צריכים להתעסק?"

יעקב כץ: לכן מה אתה מציע?

אבשלום וילן: אני מציע דבר מעשי, אם ישבו איתנו - - -

יעקב כץ: אתה לא רוצה שרק ישבו, אתה רוצה שיעשו משהו.

אבשלום וילן: שישבו איתנו, נשב על הדברים שציינתי כאן, שהסרת חסמים תהייה ההסרה אמיתית ולא כאילו.

יעקב כץ: הסרת חסמים בזה שתשיג את המלה האמיתית?

יעקב כץ: אני לא מבין איפה זה עומד.

אבשלום וילן: יש לי כאן את הטקסטים.

אבשלום וילן: ברגע שאומרים לך ברח לך עובד שלוש שנים לא תראה, הוא התחייב למצב נתונים שקוף.

אבשלום וילן: זה תהליך אצלו.

אבשלום וילן: יש לו עשרה אנשים אצלו שנכנסים כל יום למחשב ואחד מקליד על השני ונוצר פלונטר.

אבשלום וילן: זה ייקח זמן.

אבשלום וילן: אם הם לא מכונים  ללכת, זה כלום.

אבשלום וילן: מה שאני אומר לך, היושב ראש טען כל הזמן שההסכם עם תאילנד אסור שיגיע לממשלה כדרישה אחת.

אבשלום וילן: כל סיפור הברחנים צריך להיות מנותב.

אבשלום וילן: באו נראה איפה אתם עומדים.

אבשלום וילן: אמרתי שאם יהיה מספר העובדים גם המוטיבציה לברחנים לא תהייה.

אבשלום וילן: אבל אתה לא יכול להחזיק אותו כבן ערובה שלוש שנים.

אבשלום וילן: אם קורה שוב מצב שחתמנו על הסכם, שוב אני אומר לך, יהיו 22,000 עובדים.

אבשלום וילן: קורים כאן ארבעה חמישה דברים שאם עושים אותם.

אבשלום וילן: יוסי ישי הציג להם בישיבה שלא השתתפתי והם פשוט צפצפו - - -

יעקב כץ: כרגע יש בערך 22,000.

אבשלום וילן: בפועל יש 22,000 במחשב שלו יש 23,000.

קריאה: ביקשנו קובץ עם שמות.

יעקב כץ: אדוני, נציגי האוצר עלו לתקשורת ואמרו שאנחנו לא אומרים אמת.

יעקב כץ: אני מספיק שנים איש ציבור וכמעט אחד עשרה שנה בכנסת, מעולם לא תפסו אותי בדבר אי אמת.

יעקב כץ: עזוב, זה חלק מהפוליטיקה.

יעקב כץ: יש באמת 22,000 ואצלו יש 23,000 ואני אומר לך אדוני היושב ראש - - -

אהרון ברזאני: יש מחסור של 500 או 600 עובדים היום.

אהרון ברזאני: היום המכסה היא 24,500 בארץ זה כולל ברחנים.

אבשלום וילן: ברחנים שהם לא בחקלאות, ופליטים שלא נמצאים בחקלאות.

יעקב כץ: אומר אבשלום וילן שבפועל אין לו את האנשים.

אבשלום וילן: הוא אומר את מה שאני אומר, יש 22,000 ואם תוסיף את שאמרתי תגיע ל- 24,500.

אבשלום וילן: ול- 26,000 חסרים - - -

יוסי ישי: למה העבר מעניין?

יוסי ישי: על פי הנייר הזה בתוך חודש יהיו כאן 26,000 עובדים.

אבשלום וילן: לא יהיו ותן לי להסביר.

יעקב כץ: ראשית אנחנו קובעים ישיבה לעוד חודש בנוגע ל- 26,000.

אבשלום וילן: לא יהיו 26,000 ואל תשלה את עצמך.

אבשלום וילן: אין סיכוי בעולם, הם עדיין לא נתנו את ההיתרים, ומחכים לחתימה שלנו.

אבשלום וילן: אני אומר לך אדוני היושב ראש שגם בחודש יוני לא יהיו 26,000 כי התנאים הם כאלה שלא יאפשרו את כניסתם.

יעקב כץ: אם אתם זקוקים לחתימתם למה לא ניתן לחזור על הישיבה מחר שוב, להגיד חטאנו, עוונו פשענו, לזמן אותם לישיבה ולהגיד שעושים את הישיבה הזאת שוב.

יעקב כץ: תעלה את טענותייך ואם צריך תיקון או שינו.

יעקב כץ: נפגשתם, אם אתם אומרים שבלי החתימה לא עשיתם דבר, אז בוודאי כחקלאי אם אתה לא חותם המצב נשאר כמו שהוא.

יעקב כץ: אם המצב נשאר כמו שהוא והוא לא יחתום אתה מסכים שזה מצב לא טוב.

יעקב כץ: מה הבעיה לקבוע פגישה?

יעקב כץ: תעשו כאן את הישיבה.

יוסי ישי: ראשית קבענו פגישה כזאת עם משרד החקלאות, בינתיים שרים מתחלפים.

אבשלום וילן: את הדבר האחרון לא הסברתי, תן לי להסביר את הדבר האחרון.

יעקב כץ: סליחה, תן לי להבין, אני עכשיו איש עסקים בעל תחנות דלק בהיקפים גדולים.

יעקב כץ: הזמינו אותי לכל הישיבות אבל לישיבה המכרעת לא, וחתמו בלעדיי.

יעקב כץ: מה הבעיה?

יעקב כץ: לא מעניין אותי למה.

יעקב כץ: אני שואל מה הבעיה אם כולם מבינים שהמצב כרגע לא טוב, מה הבעיה לזמן מחר ישיבה שוב?

יעקב כץ: מחר, או מחרתיים ולהגיד שחותמים מחדש בוא תגיד כדי שזה יהיה מוגמר.

יעקב כץ: אני בישיבה האחרונה לא הייתי, הוא אומר תנו לי להיות בישיבה כי לא השתתפתי.

יעקב כץ: איך זה שחותמים בלעדיו ומבקשים חתימת בלנקו?

יעקב כץ: תעשו ישיבה נוספת של כל הגורמים יחד ונעשה חתימה מחודשת.

יעקב כץ: אני לא רוצה לדון על העבר.

יוסי ישי: הישיבה האחרונה שהייתה בפני השרים אבשלום וילן היה.

יוסי ישי: בישיבה הלפני אחרונה שהתקיימה שעתיים שלוש לפני השרים הוא לא היה.

יוסי ישי: למה?

יוסי ישי: – היינו במחלוקת קשה עם משרד האוצר, היינו עלולים להגיע למצב שאין מצב ושהשרים היו מכריעים, שמענו את דעתו של שר האוצר שהתבטא שגם בחלק מהסעיפים בהסכם הזה הוא לא מסכים אבל מאחר ואנשי המקצוע מטעמו הסכימו לכך הוא לא חוזר בו.

יוסי ישי: אני אומר שוב, זה הסדר של פשרה שהגיענו אליו בהסכמה.

יוסי ישי: התאחדות חקלאי ישראל לא יכולה להסכים אולי עם חלק מהאותיות הקטנות שנמצאות כאן, לכן נקבעה פגישה, נדחתה טכנית, נקבעה פגישה אצלי יחד עם התאחדות חקלאי ישראל עם שרת החקלאות מתוך כוונה לגרום לכך שהתאחדות חקלאי ישראל תצטרף את חתימתה על ההסכם.

יוסי ישי: אני חושב שההסכם הזה בנסיבות הקיימות הוא סביר, אני לא אומר טוב מאוד, אני אומר שהוא סביר.

יוסי ישי: בהסכם הזה ניתן להגיע, ואין שום סיבה שלא, ל- 26,000 עובדים זרים בחקלאות בלוח זמנים קצר של חודש-חודשיים.

יעקב כץ: בעוד 11 חודש אתה  שוב עם פחות, אז מה הועילו חכמים בתקנתם?

יוסי ישי: ראשית זה מה שסיכמנו.

יעקב כץ: ואם זה ייקח חודשיים אתה תסכים?

יוסי ישי: זה לא חודשיים.

יוסי ישי: ראשית ברגע שהתאחדות חקלאי ישראל מצרפת את חתימתה, אנחנו מפיצים את הקובץ להיתרים למעסיקים - - -

יעקב כץ: הוא טוען שגם אם הוא יחתום על המילים האלה, הוא אומר מי ערב לכך שזה לא יישאר על 22,000 ויאשימו אותנו פעם נוספת כמו שהאשימו אותו שהוא בגד בחקלאים?

יוסי ישי: אדוני היושב ראש אני אבהיר את הבעיה של אבשלום וילן.

יוסי ישי: היא לא בעיה של עכשיו, זו בעיה שעלולה להתעורר בעוד חצי שנה.

יוסי ישי: אגף התקציבים הולך להגיש הצעה כדי ללחוץ על תאילנד, זה מיועד רק ללחוץ.

יוסי ישי: כדי ללחוץ על תאילנד שאכן תממש את ההסכם שמטרתו להקטין את הסכומים האדירים שנגבים מהעובדים.

קרן טרנר: זה נוכח בית הדין הגובה לצדק שיש?

יוסי ישי: זו המטרה.

יעקב כץ: המכתב הוא לצורך בית הדין הגובה לצדק או לצורך חינוך תאילנד?

יעקב כץ: זה מה שאומר אבשלום וילן, אם זה לצורך בית הדין הגובה לצדק זה סיפור אחד, אם אתם הולכים לתקן את השחיתות בתאילנד הוא אומר שקודם כל נתקן את השחיתות בארץ.

אבשלום וילן: שיטפלו בכל מי שמפר חוק בתוך מדינת ישראל, כולל עם 43 חברות שחלקן הגדול כנראה עושה את זה.

אבשלום וילן: לזרוק את זה על תאילנד זה הדבר הכי קל, הכי לא מוסרי והכי לא רציני.

יעקב כץ: תאילנד על פי הנתונים שאני קיבלתי, והשתתפתי בזמנו בשיחת וועידה, שם נרצחו כבר ואצלנו לא רוצחים, שם מי שלא מסתדר טוב מחר הוא מוצא את מקומו בבית קברות.

אבשלום וילן: אדוני אני רוצה לסיים.

אבשלום וילן: הנקודה האחרונה.

יעקב כץ: אבשלום וילן בוא נראה איך מתקדמים.

אבשלום וילן: הנקודה האחרונה היא שיא החוצפה.

אבשלום וילן: דרשו ממני שאני אתחייב בשם חקלאי ישראל שלכל החקלאים לא תהייה להם תביעות.

אבשלום וילן: הארגומנט היה מה שהסביר יוסי ישי, שבצעם כיוון שמפצים אותנו בעצירת המדרגה בגין השנה ושמונה חודשים שהם לא עמדו בהסכם מסיבות בירוקרטיות וטכניות, אזי שום חקלאי לא יכול לתבוע אותם אם נגרם לו נזק.

אבשלום וילן: זה התניית שירות של שירות, מה אומרים לחקלאי?

אבשלום וילן: – אם אתה לא תחתום על ההתחייבות הזאת אז תישאר במכסה של 24,500 ולפי זה תקבל ולא על פי 26,000.

אבשלום וילן: אני שואל דבר מאוד פשוט, הם אמרו ביושר שהם בגלל הכשלים הבירוקראטיים שלהם - - -

קרן טרנר: לא אמרנו.

קרן טרנר: לא נכון לא אמרנו את זה.

אבשלום וילן: לא הודעתם?

אבשלום וילן: אז בזכות מה יתבע חקלאי שנפגע?

אבשלום וילן: זה דבר שלא יעמוד במבחן בית הדין הגבוה לצדק.

אבשלום וילן: אני אמרתי מראש שאני כהתאחדות לא אגיש שום עתירה לבית דין הגובה לצדק, כל חקלאי שילך לבית הדין הגובה לצדק אני משוכנע שיזכה.

אבשלום וילן: אני חושב שזה דבר משפיל, זה דבר לא מוסרי, ממשלה לא יכולה להציג תנאי כזה.

יעקב כץ: במשפט אחד כדי שאבין, אני לא הבנתי.

יעקב כץ: הזמן קצר והמלאכה מרובה.

יעקב כץ: אנחנו נמצאים בשנת 2011 בשלהי ינואר 2011 ובעצם נשארו לנו רק 11 חודש להגשמת המתווה, אנחנו חוזרים אחורה, והערכה שהוא יישאר ב- 22,000 עובדים.

יעקב כץ: הערכה שלכם שתוך חודש אנחנו נראה שיפור והתחלת הברקות - - -

יוסי ישי: למעשה הסרנו את כל החסמים.

יעקב כץ: אני אשאל עוד שאלה אחת.

יעקב כץ: למה אתם עומדים על כך שהם יחתימו?

קרן טרנר: אין בעיה, אפשר לעשות את כל הדברים ולהשאיר את המכסה על 24,500.

יעקב כץ: למה לא ללכת אם אתם חושבים, הוא לא הממשלה, הוא בסך הכל ארגון - - -

יוסי ישי: הוא לא מחויב.

יוסי ישי: כל מה שנדרש בהסכם שהוא לא יתבע.

יוסי ישי: יש שני חלקים.

יעקב כץ: אני שואל שאלה כי בסופו של דבר בצורה עיונית, כי אני רוצה להבין את זה, מי שנשלח על ידי הציבור שחקלאות ישראל תפרח זה לא הוא אלא אתם, אתם שליחי הציבור.

יעקב כץ: קודם כל אנשים שנבחרו לכנסת, הריבון שעם ישראל אמר יש פרלמנט, הכנסת הזאת הצביעה ובחרה ממשלה, השרים האלה מינו מנהלים כלליים, אתם היד הארוכה של עם ישראל לטפל עד הפרט האחרון במה שנכון וצריך להיות למדינת ישראל.

יעקב כץ: הוא לא הנציג של עם ישראל, הוא נציג סקטוריאלי שנבחר על ידי מספר אנשים שחפצו.

יעקב כץ: כמו חברה פרטית.

אבשלום וילן: כל ארגוני החקלאים.

יעקב כץ: גם כל ארגוני החקלאים הם לא עם ישראל כולו.

אבשלום וילן: וולונטארי לחלוטין.

יעקב כץ: הוא לא שליח של הציבור לכן אני חושב שבאמת הייתה יכולה להיות החלטה שחתומה על ידי כל המשרדים הממשלתיים, היא לא קשורה אליו.

יעקב כץ: אם אתם הגעתם למסקנה שצריכה  - - -

קרן טרנר: לא הגענו למסקנה וזה בדיוק העניין.

יוסי ישי: אתקן אותך אדוני, יש בעיה אחת.

יוסי ישי: אנחנו התחלנו עם הסכם וההסכם הבסיסי חתום על ידי ההתאחדות.

יוסי ישי: זה הסכם מתקן והוא חייב להיות חתום על ידי מי שחתום על ההסכם המקורי.

יעקב כץ: אני שואל כאן שאלה בוועדה, גם אני שליח של עם ישראל ואני בוועדה שמינו אותה ואני רוצה גם להבין, גם למסקנות שלי, מי שנושא באחריות בסופו של דבר כלפי כלל ישראל, כלפי מדינת ישראל, כלפי הממשלה ומי שנושא בנקודת הקיצון זה אתה כמנהל הכללי של משרד החקלאות, וקרן טרנר ואהרון ברזאני שאמורים להגיד מה התוצאה.

יעקב כץ: אתם הגעתם למסקנה בדיונים שלכם שאם המצב הנוכחי הוא לא טוב - - -

קרן טרנר: לא. לא הגענו למסקנה - - -

יעקב כץ: את תגידי אחר כך למה הוא כן טוב.

יעקב כץ: לדעתי בוודאי שהמצב הוא קטסטרופה, זו דעתי.

יעקב כץ: משום שאנחנו יודעים שצריכים קודם כל להציב את המטרה ולפי המטרה לגזור את השיטות ולא שקובעים שיטה ואחר כך מצמידים את המטרה אליה.

יעקב כץ: כך לא נגיע לשום יעד ולא נוכל לחסל אויב.

יעקב כץ: זה הכך הפוך - - -

יוסי ישי: הם לא אויב.

יעקב כץ: ביסוד אני חושב שהיה צריך לעשות עוד הרבה דברים, משום שהחקלאות יקרה, החקלאים מרגישים רע, בכל הפרמטרים שלי היה אפשר לשאוף ליותר, מי שהיה צריך לדרוש יותר ולשאוף יותר הוא שר האוצר, אבל זה הולך הפוך.

יעקב כץ: אתם הרי ישבתם ישיבות רבות והגעתם למסקנות שצריך לדחות את זה בשנה, לא בגלל הלחץ שלהם.

קרן טרנר: כן.

יעקב כץ: את תגידי את זה, כפי שאני מכיר את יוסי ישי הוא יגיד שהוא מיושב בקו יחד איתם ולא איתך, אני חושב שהוא ער לבעיות שלהם והוא לא חושב שזה בגלל התביעה של החקלאים.

יעקב כץ: מותר שאנשים יהיו חלוקים ושיגיעו בסוף למסקנות.

יעקב כץ: אבל אתם הגעתם להחלטה ללכת על 26,000 עובדים, אתם הגעתם להחלטה לעשות כל מיני דברים כי אתם נקודת הקיצון ולא הוא.

יעקב כץ: אתם אלה שתצטרכו לתת דין וחשבון לעם ישראל בסוף היום למה החקלאות התפוררה או למה לא התפוררה.

יעקב כץ: הוא לא צריך לתת תשובה לעם ישראל, הוא צריך לחקלאים שלו – לאנשים שלו ולא למדינת ישראל כמדינה.

יעקב כץ: לכן אני חושב שאם אתם רוצים לכוף עליו עד שהוא אומר רוצה, בן האדם אומר "לא רוצה להיות כפוי, אני במדינה חופשית ואני לא אעשה את הטעות שעשיתי בפעם הקודמת".

יעקב כץ: בפעם הקודמת כשהוא חתם הוא מרגיש עד היום שהוא נענש על זה יום יום, החקלאים לא אוהבים אותו, אתם לא אוהבים אותו והוא יצא מרומה.

אבשלום וילן: לא. לא.

אבשלום וילן: לא. אין לי בעיה עם החקלאים, אין לי בעיה של להבות, אני חתמתי ואנחנו לעולם לא נחתום על הסכם שאנחנו חושבים שהוא רע למדינת ישראל.

אבשלום וילן: שיהיה לך ברור שאנחנו לא פחות אחראים מהם.

יעקב כץ: תגידי לי בבקשה, אני מבין שאיש החקלאות אומר שזה כן מלכתחילה ואת אומרת שזה בדיעבד, תסבירי.

יעקב כץ: איפה כפו אתכם לחתום על ההסכם ולמה כפו אתכם?

יעקב כץ: את אומרת שההסכם הוא טוב.

קרן טרנר: ההסכם הראשוני הוא הסכם שנתחם, באו החקלאים וטענו שיש בעיות ביישום שלו.

קרן טרנר: אנחנו חלוקים על הסיבה שבה בפועל יש פחות עובדים זרים מהמכסה.

קרן טרנר: חלוקים.

קרן טרנר: אני גם חושבת שזה פרודוקטיבי ולטובת הענף שנגיע למסקנה מי אשם.

קרן טרנר: ישבנו יחד, חשבנו יחד והסכמנו ללכת לקראת.

קרן טרנר: לא כי אנחנו חושבים שאנחנו אשמים.

קרן טרנר: אגב, גם בתחום הבניין שדחינו בשנה את מתווה ההפחתה זה לא כי לא צדקנו ולא כי היו כאן פחות, כי הלכנו לקראת סקטור מסוים ודחינו בשנה.

קרן טרנר: ככה זה עובד.

קרן טרנר: גם כאן הייתה בעיה וישבנו יחד - - -

יעקב כץ: -- - - בסוף להחליט להכניס עוד 4,000 עובדים מיהודה ושומרון.

קרן טרנר: אלו פלשתינאים ולא זרים.

יעקב כץ: לא משנה, זאת אומרת שחסרים עובדים.

קרן טרנר: אנחנו לא חושבים כך.

יעקב כץ: אגב מי החליט שלמרות שאתם לא חושבים כך יש להכניס עוד 4,000 עובדים?

קרן טרנר: ראש הממשלה.

קרן טרנר: זה פוליטיקה.

יעקב כץ: הגוף עובד בצורה מחולקת שיד אחת עושה מה שהיא רוצה ואין מוח שמנהל - - -

קרן טרנר: סליחה, אתה יכול להגיד נערי אוצר, נערי אוצר.

קרן טרנר: ראש הממשלה החליט.

יעקב כץ: אני אפילו לא אמרתי את המושג נערי אוצר.

יעקב כץ: אני מכבד אתכם.

קרן טרנר: קטונתי.

קרן טרנר: ראש הממשלה החליט.

קרן טרנר: דעתי כגורם מקצוע שונה והיא לא רלוונטית.

קרן טרנר: זה לא קשור.

יעקב כץ: אבל רלוונטי שחתמם על ההסכם.

יעקב כץ: ההסכם הוא הסכם חתום בין משרדי ממשלה שהוא בעצם אומר לעם ישראל שחתמתנו שהוא - - -

קרן טרנר: ההסכם הותנה בתחימת החקלאים.

קרן טרנר: ההסכם הזה הוא הסכם כולל, יש בו מכסה שלא מופחתת אלא המתווה ממשיך בשנה.

קרן טרנר: אנחנו לא נכנסים לשאלה מי גרם למה.

קרן טרנר: זה חלק ממכלול כולל של צעדים שהולכים לקראת, זה מה שהכרענו.

קרן טרנר: הוא מותנה בהסכמת החקלאים כי חלק מהדברים - - -

אבשלום וילן: למה אני צריך לחתום על אי תביעות?

יעקב כץ: אני כן רוצה להיכנס לפרטים.

יעקב כץ: למה לא הזמינו אותו לישיבה האחרונה שחתמתם?

יעקב כץ: הוא אומר שהיא הייתה ישיבה מכרעת.

קרן טרנר: אני עונה, יוסי ישי המנהל הכללי של משרד החקלאות היה, אני לא הייתי בה, לא היו בה מרשות ההגירה, לא היה אף אחד כזה - - -

יוסי ישי: הישיבה נועדה לסלק שני חסמים עיקריים.

אבשלום וילן: אדוני היושב ראש שתדע ולמען הפרוטוקול, רחל ברוש הכלכלית שהייתה יחד איתי העבירה להם חמש עשרה עד שש עשרה הערות ענייניות לטקסט כדי לפתור את הבעיה - הם קיבלו בערך שתיים.

אבשלום וילן: לא היה כאן תום לב אלא צפצוף אחד ארוך כדי להוריד את מכסת 26,000 ל- 22,000 בפועל.

אבשלום וילן: רחל ברוש היא חקלאית כלכלנית מספר אחת בארץ, מעולם לא נתפסה בכתיבת אי אמת ואם היו יושבים איתנו באמת על הטקסט והיו באים בידיים נקיות.

אבשלום וילן: נטרלו אותנו אדוני היושב בצורה צינית.

יעקב כץ: במילים אחרות, לא נראה לי שהוא יחתום.

קרן טרנר: אם הם לא חותמים נצטרך לשבת ולהחליט מה אנחנו עושים כמדינה.

אבשלום וילן: אני מוכן לחתום, אדוני היושב ראש אני מודיע לך שאני מוכן לחתום לאחר שנשב על כל הדברים שאמרתי ונגיע לסיכומים הוגנים.

אבשלום וילן: כשמנסים לעשות הורדת ידיים בשם הממלכה, לא נשארה לי אלא בררה אלא ללכת למאבק ציבורי.

אבשלום וילן: אם זה היה כל כך טוב, שתענה לי על שאלה אחת, מדוע הם דורשים את התנאי שחקלאים לא יתבעו אותם?

אבשלום וילן: אם אין בעיה אז מי שרוצה שיתבע, מה הבעיה?

אבשלום וילן: ההתאחדות לא תתבע.

יעקב כץ: אני רוצה לסיים את הנקודה ולסיים.

קרן טרנר: מה היא מתערבת?

יעקב כץ: היא לא מתערבת, היא אמרה ואנחנו לא שמענו.

קרן טרנר: אין לך זכות לשבת כאן ולעלוב את נציגי הציבור.

אבשלום וילן: היא התנצלה וזה נגמר.

אבשלום וילן: מה הסיפור?

קרן טרנר: גם את הפרצוף שעשית ראינו.

קרן טרנר: יש גבול.

קרן טרנר: אני עובדת ציבור.

יעקב כץ: אני מבקש לכבד ולהתנהג בצורה מכובדת.

יעקב כץ: זו תביעה נכונה.

יעקב כץ: אם את לא תכבדי אותה היא לא תכבד אותך.

יעקב כץ: ככה זה נראה וזה לא טוב.

יעקב כץ: אני רוצה להציע הצעה ותקשיבי טוב כי אני יודע שזה תלוי בכם.

יעקב כץ: יוסי ישי הוא חקלאי ויש לו נטייה.

יעקב כץ: את אומרת שאצלכם זה בדיעבד.

יעקב כץ: לי יש הצעה, ראשית שתקבע ישיבה נוספת, אם אתם רוצים שאני אשתתף בה בברכה, אם תגידו שאתם לא רוצים אז לא.

יעקב כץ: לדעתי היא צריכה להיקבע כי כולנו רוצים להתקדם.

יעקב כץ: בואו נשב בישיבה נוספת כל הגורמים יחד עם אבשלום וילן ונראה אילו נקודות צריך לחדד.

יעקב כץ: לדעתי אם לא יהיה הסכם והמצב יישאר כמו עכשיו, נראה שוב את החקלאים בשטח, שוב ירקות וערימות יזרקו, שוב אנשים מתוסכלים ונגיע שוב לנקודה בה היינו לפני שנתיים.

יעקב כץ: אני אלך שוב לשר האוצר כי אנחנו מדברים מפעם לפעם ונפגשים, הוא מקשיב ושומע.

יעקב כץ: אם אתם אומרים לי שאתם נפגשים בבקשה, אם תאמרו לי שאתם לא נפגשים אני אבקש פגישה עם שר האוצר ואומר לו לאיזה כיוון שוב הולכים.

יעקב כץ: אפשר להמשיך לפוצץ ולראות שוב מערכות מתמוטטות וחקלאים צועקים עד לב השמיים.

יעקב כץ: אתם הגעתם למסקנה שצריכים 26,000 וזה תלוי בכמה פרטים קטנים בתוך ההסכם, כבר חתמתם וכולם מסכימים.

יעקב כץ: אתה לא מדבר כרגע על הפסקת המדרג אלא שלדחות בשנה זה בסדר.

יעקב כץ: קרן טרנר את יכולה להבטיח לי שתקבע פגישה נוספת יחד איתו או שאתם לא מסוגלים?

יעקב כץ: או שאתם אומרים כזה ראה וקדש וכופין אותו עד שאומר רוצה אני, או שהוא לוקח או לא.

אבשלום וילן: הפגישה היחידה שנקבעה לנו ונדחתה עקב החגיגות הפוליטיות, היינו צריכים לשבת ביום שני עם המנהל הכללי של התאחדות החקלאות,  - - -

יעקב כץ: כמו שזה נראה לי זה התפוצץ.

אבשלום וילן: הבטיח לי המנהל הכללי שתהייה פגישה אולי ביום ראשון לפני חילופי השרים.

אבשלום וילן: בפגישה הזאת העסק לא יגמר בלי שהם יבינו שצריך לשבת ולהוכיח לנו איך הצנרת לא נמתחת, לפי מה שכתוב כאן הצנרת פלוס התביעה החצופה שחקלאי שנגרם לו נזק לא יחתום - - -

יעקב כץ: את הפרטים אתם תסגרו ביניכם.

יעקב כץ: אומר יוסי ישי שלהבנתו יהיו כאן 26,00 עובדים.

יעקב כץ: אתה טוען שלפי המסמך הזה יישארו 22,000 - - -

אבשלום וילן: אדוני היושב ראש, אני אטען את אותן טענות שיושב ראש הוועדה אמר בדלת שהוא נכנס לשרון בשבוע שעבר וויתר עליהן.

אבשלום וילן: אני אומר לך יותר מזה, אם אני הייתי יושב ראש וועדה הייתי נותן לאוצר או לרשות ההגירה לכתוב את הטקסט של ההסכם?

אבשלום וילן: הרי אתה רואה מיד, למה אני אומר שזה לא בתום לב, אני מספיק שנים בפוליטיקה ואני יודע שכאשר מתחייבים לי למספר זה מספר, אני מלך הפשרות בדברים האלה כדי להגיע לפשרה.

אבשלום וילן: אבל כשפה עושים תרגיל מאחורי הגב ומכניסים שורה של תנאים כדי להראות לי שוב 22,000, הם שוב מזמינים את ההפגנות.

אבשלום וילן: אם צריך להפגין אני אקבע את המועד.

אבשלום וילן: אם רוצים להגיע להסכם בואו נשב.

אבשלום וילן: ברגע שאני אהיה משוכנע שידיהם נקיות אני משכנע גם את אברהם דניאל.

אבשלום וילן: עשו את זה קודם כל.

יעקב כץ: אתם רוצים שאני אקבע את הישיבה אצלי כאן עם כל הגורמים?

קרן טרנר: לא.

אבשלום וילן: אדוני היושב ראש, יש מנגנון של וועדת המנהלים הכלליים שאחת לרבעון, שיתכנסו.

יעקב כץ: אני אומר לך שאתן לזה עוד שבוע, בפעם הבאה אני אקרא לכל חברי הוועדה, אני אקרא ליושב ראש הכנסת, אני אבקש ממנו להשתתף גם כן, אנחנו נחשוב ככנסת מה לעשות.

יעקב כץ: אני אעשה את מה שאני יכול לעשות, אם אני אחשוב שיש כאן מהלך שהוא לא נכון, אם הוא קובע כזה ראה וקדש.

יעקב כץ: הוא לא מייצג לא את ממשלת ישראל ולא מצייג את כנסת ישראל, הוא סקטוריאלי.

יעקב כץ: מי שחתום ואחראי על חקלאי ישראל אלה אתם, אתם נבחרתם על ידי הציבור.

יעקב כץ: בנקודת הקיצון זה אהרון ברזאני, את, והאיש הזה יוסי ישי החקלאי.

יעקב כץ: אתם האחראים מטעם ישראל ואתכם שלחו לחתום.

יעקב כץ: אם אתם חתמתם על הסכם שאומר משהו מסוים אתם צריכים לראות אם אכן הוא מתקיים.

יעקב כץ: יושב כאן אבשלום וילן ואומר שמהניסיון שלו כמומחה נגיע לאותה נקודה בעוד שנה, וזה תרגיל.

יעקב כץ: תתכנס ועדת טירקל תבואו ויהיו שימועים וחקירות, למה להגיע לזה?

יעקב כץ: המטרה היא לא לריב האחד עם השני ולהסתבך.

יעקב כץ: המטרה שהפרח יפרח, שנייצא חקלאות ואנשים ירגישו טוב.

יעקב כץ: מה אנחנו עושים כאן רבים כל היום?

יעקב כץ: הוא אומר תעזרו לי.

יעקב כץ: אני אלך לדבר גם עם שר האוצר.

אבשלום וילן: אדוני היושב ראש זה נורא פשוט.

אבשלום וילן: יש וועדת מנהלים הכלליים, שיכנסו בשבוע הבא את וועדת המנהלים הכלליים יחד איתך, נשב ונדבר ואתה תשפוט.

יעקב כץ: אני אקרא ליושב הכנסת, אקרא לוועדת המנהלים הכלליים.

אבשלום וילן: יושב ראש הוועדה יוסי ישי יצא כרגע, בסמכותו לכנס לישיבה בכל רגע נתון.

יעקב כץ: בת שבע, תפני בבקשה ליושב ראש הכנסת ותאמרי לו שאני מרגיש שהעסק הולך להתפוצץ שוב.

יעקב כץ: אחרי כל הטרחה שטרחנו בשנתיים האחרונות הכל  מתפוצץ ולכן אני מבקש שהוא בעצמו יופיע בישיבה שנקרא לכל המנהלים הכלליים, נקרא לכל העוזרים ולכל האנשים שיתנו דין וחשבון לפני שנקבל החלטה איך אנחנו פועלים בכנסת אם בחקיקה או בדרך אחרת.

דניאל אברהם: אני רוצה להגיד משהו פשוט.

דניאל אברהם: היו לי עם אבשלום וילן חילוקי דעות מאוד קשים על החתימה של ההסכם הקודם, גם איתו וגם עם השר.

דניאל אברהם: אני חושב שההסכם שהוא לא חותם עליו, זה בהחלט נכון וצודק ואסור לו לחתום עליו.

דניאל אברהם: אם הוא יחתום אני הראשון שיגיש עתירה לבית הדין הגובה לצדק נגד אבשלום וילן על איזו סמכות הוא חתם.

דניאל אברהם: אני לא שייך להתאחדות חקלאי ישראל, אני שייך לאיגוד לשכות המסחר, לא זומנתי מעולם לשום דיון ולשום דבר.

דניאל אברהם: לכן אני לא חושב שאבשלום וילן  לא יכול לחתום במקומי אלא בהסכמתי.

דניאל אברהם: לכן אני מברך אותו ראשית שהוא לא חותם.

דניאל אברהם: שנית, המכסה היורדת זה האסון הבא.

דניאל אברהם: נשב כאן בעוד חודשיים ונדון על השנה הבאה.

דניאל אברהם: בחקלאות אנחנו צריכים לעשות דיון כולל, ניסוי.

דניאל אברהם: הניסוי כאן הוא כדרך אגב, מס מעסיקים מצד שני, 500 שקלים שמרחפים עלינו בצד שלישי.

דניאל אברהם: אין כאן על השולחן דבר שהוא בצורה מוגמרת - - -

קרן טרנר: חתמתם עליו.

דניאל אברהם: סלחי לי, ההסכם הזה אינו מקובל עלי, אני אגיד לך משהו, ההסכם חייב להיות כולל מא' עד ת'.

דניאל אברהם: לא יכול להיות שבכל חודש שחקלאי יתעורר בבוקר לא ידע מה נסגר ומה לא נסגר.

דניאל אברהם: דבר נוסף שאבשלום וילן העלה, אני רוצה לחזק אותו, העניין לתבוע מהחקלאי שיחתום שהוא לא יתבע בעבור נזקים זאת אומרת שהמדינה כאן מודה שהיא גרמה לנזקים.

דניאל אברהם: זאת אומרת שאנחנו צריכים לבקש, א' – שהמנהלים הכלליים יחליטו ולא שהפקידים יחליטו.

דניאל אברהם: ב'- אני לא מהאוהדים של ראש הממשלה הזה, אבל אני חושב שהוא מחליט נכון ברגע שהוא לוקח את המושכות לידיים, וכך צריך לעשות בנושא העובדים הזרים.

דניאל אברהם: אדוני היושב אני גם מברך אותך שאתה פונה ליושב ראש הכנסת ומבקש להכניס את הגורמים שבאמת צריכים לקבל את ההחלטות ולא להשאיר את זה בידי הפקידים.

אבשלום וילן: נציג החקלאים בהתאחדות מובילי המסחר, דובי אמיתי, שהוא חבר באיגוד חקלאי ישראל, והוא חבר בצוות המשא ומתן, כך שאני פועל תחת כל הארגונים, אברהם דניאל משתתף בדרך כלל בדיונים והוא רוצה להגיש נגדי עתירה בבית הדין הגובה לצדק זה בסדר גמור.

אבשלום וילן: אבל השאלה אם אתה רוצה להגיש נגדי את העתירה שאני לא חותם או שאני כן חותם.

אבשלום וילן: אתה מאיים בעתירה לבית הדין הגבוה לצדק, קח אותי לבית הדין הגבוה לצדק.

אבשלום וילן: אני לא מנהל דיונים תחת איומים.

אבשלום וילן: יושב כאן נציג התאחדות האיכרים, הם יושבים באיגוד לשכות המסחר, הנשיא שלהם חבר שם.

אבשלום וילן: אני מציג - - -

יעקב כץ: דניאל אברהם זה היה מיותר, במקום כעמך ישראל ביחד אתה - - -

אבשלום וילן: כל החקלאים מוזמנים לכל הדיונים, הם מופיעים.

אבשלום וילן: אתה היית בסיירת, אם תתעמק במה שאמרתי תבין שחיזקתי אותך, אתה חזק מולם.

קרן ברק: אני על תקן לוביסטית.

קרן ברק: ראשית הייתי מאוד שמחה אם כן היית חלק מהישיבות האלה שקיימו.

קרן ברק: אתה כל הזמן אומר סקטוריאלי סקטוריאלי, אני רוצה לומר שבסוף כן יש ציבור, אמנם המדינה אמורה לדאוג לו אבל בסוף כשמדובר בחקלאות יש ציבור בין אם זה פירות בין אם זה פרחים או ירקות.

יעקב כץ: אני לא אמרתי שאתם לא ציבור.

יעקב כץ: אמרתי שאת מי שעם ישראל שלח לטפל בחקלאות הם גברת קרן טרנר, יוסי ישי ואת מר אהרון ברזאני.

יעקב כץ: אמרתי בקיצון שהוא לא שלח אתכם.

יעקב כץ: אתם נשלחתם על ידי סקטור שהוא גם ציבור.

יעקב כץ: הוא אומר בצדק שאם אתם חושבים שזה נכון אתם לא צריכים את החתימה שלי, אם אתם חושבים שאתם צריכים את החתימה שלי אתם צריכים לקבל את הדרישות שלי.

קרן ברק: בסופו של דבר הציבור ישלם כאן, וחבל.

תהילה לוגר פרימן: אני רוצה לחדד שהמדינה עמדה בהסכם לגבי מימוש המכסה וגם אם חסרים עובדים בארץ הרי זה באשמת חקלאים שלא מימשו את הזכות שלהם.

אבשלום וילן: אני אתן דוגמה לכשלים בירוקראטיים שלהם וזאת הבעיה - - -

יעקב כץ: הנה מדינת ישראל חתמה הסכם עם הטייקונים, היא בעצמה החליטה שהיא משנה את ההסכם.

יעקב כץ: זאת אומרת שהמדינה היא ריבון והיא משנה.

יעקב כץ: לדעתי לבוא ולהיתלות בהסכם, אני יושב כאן שנה וחצי והגעתי למסקנה שההסכם צריך להשתנות ולא צריך להיות יותר מידי אנכרוניסטיים ומיושנים.

יעקב כץ: צריך להיות פתוחים, להיות חופשיים ולשמוע.

יעקב כץ: שלמה המלך שהיה חכם מכל אדם אמר תן לי לב לשמוע.

יעקב כץ: עומדים החקלאים ובוכים, הם האנשים הכי טובים שיש בעם בישראל בכל פרמטר.

יעקב כץ: אנחנו צריכים לכבד אותם ולעזור להם.

יעקב כץ: הגעתי למסקנה שלפעמים עובדים בלי לב.

יעקב כץ: ברוך ה' הגיעו למסקנה - - -

תהילה לוגר-פרימן: מנסים לאחוז את החבל בשני צדדיו.

יעקב כץ: אתם ישבתם, חשבתם וחתמתם על הסכם.

יעקב כץ: מישהו ישב עם אקדח וכפה עליכם?

תהילה לוגר-פרימן: יש לו תוקף.

תהילה לוגר-פרימן: היה משא ומתן קודם החתימה.

יעקב כץ: הגעתם למסקנות שגם הוא הגיע אליהן.

יעקב כץ: הוא אומר שיש בפרטים - -  -

אבשלום וילן: בסוף יש דברים שאני לא הסכמתי עליהם.

יעקב כץ: הוא אומר שהמסקנות  - - -

אבשלום וילן: קיבלתם הערות בכתב, מה עשיתם איתן.

אבשלום וילן: מה את מספרת כאן סיפורים.

אבשלום וילן: זה לוועדת חקירה.

יעקב כץ: גם הוא רוצה, אבל הוא טוען שמה שהכנסתם בתוך הסעיפים יגרום לכך שבסופו של דבר לא יהיו 26,00.

אברהם הראובני: קודם כל למען הסדר, אכן התאחדות האיכרים היא נציגת החקלאים בלשכת התיאום של הארגונים הכלכליים והיא משתתפת בהתאחדות חקלאי ישראל בין היתר גם בצוות המשא ומתן.

אברהם הראובני: שנית, מבחינה משפטית להשקפתי לא ניתן להגיש עתירה נגד אבשלום וילן.

אברהם הראובני: אי אפשר.

אברהם הראובני: לגוף העניין אני רוצה להזכיר משהו, אני רוצה להתייחס לנקודה שאבשלום וילן התייחס וזה הסיפור של ה- IOM.

אברהם הראובני: בתפקיד הקודם במשרד עורכי דין פוקס-נאמן ייצגתי את פורום חקלאי הפריפריה.

אברהם הראובני: אנחנו דרשנו, מי שהיה בזמנו הבוס שלי פרופסור נאמן, דרשנו ממשרד התעשייה, מסחר ותעסוקה, שייתנו לנו להיפגש עם ה –IOM.

אברהם הראובני: אמרנו שאם לא יאפשרו לנו להיפגש אנחנו נגיש עתירה לבית הדין הגובה לצדק.

אברהם הראובני: נפגשנו עם ה- IOM והיו מגעים מאוד מעניינים איתם.

אברהם הראובני: ביקשנו מהממשלה ללחוץ על ממשלת  תאילנד שתעשה הסכם עם ה- IOM.

אברהם הראובני: אנחנו החקלאים ביקשנו את זה וזה גם נרשם בפרוטוקול של הוועדה לבחינת בעיות העובדים הזרים ב- 30 לאוקטובר 2007.

אברהם הראובני: לא יכול להיות שאנחנו החקלאים נהייה בני ערובה למה שקורה בתאילנד.

אברהם הראובני: המנהל הכללי, שאני מוכרח לציין לשבח את כל העבודה שהוא עשה בעניין הזה, ואם יורשה לי לקוות שהוא יישאר עוד שנים רבות במשרד החקלאות.

אברהם הראובני: המנהל הכללי אומר לנו חצי שנה.

אברהם הראובני: לפי הסכם זה לא חצי שנה אלא שלושה וחצי חודשים.

אברהם הראובני: "מה- 1 במאי 2011 ייתנו אישורי זכאות להעסקת עובדים רק ממדינה שחתמה על הסכם מיושם בו מעורב ה- IOM ". זאת אומרת שאנחנו צריכים להיות בני ערובה למה שקורה בתאילנד מבחינת היישום עם ה- IOM.

אברהם הראובני: בעיניי זה מצב בלתי סביר לחלוטין כי לנו אין שום שליטה.

אברהם הראובני: דבר נוסף, לפי החלטת הממשלה סעיף א' " עד ה- 1 במאי אנחנו יכולים לעשות שחלופין רק אם העובד סיים בארץ תקופה של 63 חודש".

אברהם הראובני: מה קורה אם עבד 59 רק חודש?

אהרון ברזאני: אז יש וועדת חריגים.

אהרון ברזאני: מה הבעיה?

אהרון ברזאני: אתה רוצה שתהייה רכבת אווירית בשלושה חודשים עכשיו?

אהרון ברזאני: מה הסיפור שלך?

אהרון ברזאני: היינו בסרט הזה בתחום הבניין.

אברהם הראובני: אני רוצה לחזק את עמדתו של אבשלום וילן.

אברהם הראובני: אני לא אכנס לפרטים - - -

אהרון ברזאני: מה שעשינו זה לטובת החקלאים ולא לטובת החברות.

אברהם הראובני: זו דוגמה אחת מיני רבות.

אברהם הראובני: יש עשרות דוגמאות.

אברהם הראובני: רחל העבירה הערות וזה שה- 26,000 לא יהיה 26,000 - - -

אהרון ברזאני: יהיו 26,000.

יעקב כץ: אנחנו נתפלל שאכן יהיו.

יעקב כץ: אני מודיע לכם שתהיינה כאן ישיבות כל שבוע עד שאנחנו נראה את הנושא הזה פתור.

יעקב כץ: אני לא אתן לעסק הזה לרדת מסדר היום.

יעקב כץ: אני הולך להיפגש באופן אישי עם יושב ראש הכנסת.

יעקב כץ: הוא יצרף את המכתב שלו לשלי לכל המנהלים הכלליים.

יעקב כץ: אנחנו נזמן את אבשלום וילן ונכנס לפרטים, נקדיש לזה זמן עד שיחתם ההסכם וכולם יהיו מרוצים ושנהייה בטוחים שלפחות 26,000 עובדים יעבדו כאן ושהחקלאים יהיו מרוצים.

יעקב כץ: תודה רבה לך מר אברהם ברזאני.